Downloaded from YTS.MX
Official YIFY movies site: YTS.MX
PARIS 2016
KIM KARDASHIAN POSTEAZĂ O SERIE DE SNAPCHATURI
CARE ARATĂ CĂ ESTE LA SĂPTĂMÂNA MODEI DIN PARIS
Sunt la petrecerea Aliyah. Îmbrăcată toată în piton.
Toată lumea pleacă,
iar eu tocmai mi-am făcut un bronz cu spray şi nu pot să plec.
Avem ştiri de ultimă oră din Paris.
Vedeta americană de reality-show, Kim Kardashian,
a fost jefuită sub ameninţarea armei.
Au fost furate bijuterii de milioane.
Inclusiv inelul de logodnă, care valora patru milioane de dolari.
Nu există detalii despre cine au fost atacatorii înarmaţi.
Poliţia va fi foarte interesată cum a aflat banda că ea era acolo.
Clipurile Snapchat postate de Kim
ar putea să anunţe tâlharii când să acţioneze.
Oamenii spuneau că ea a înscenat jaful.
Nu a fost o farsă, ci crimă organizată.
Cea mai mare din ultimii 20 de ani.
Mi-aş dori să pot spune unde e inelul.
FURTUL DIAMANTELOR LUI KIM KARDASHIAN
13 MAI 2025 PALATUL DE JUSTIŢIE
KIM KARDASHIAN AJUNGE LA PROCES
PENTRU A DEPUNE MĂRTURIE ÎMPOTRIVA CELOR
CARE AU JEFUIT-O SUB AMENINŢAREA ARMEI.
Kim ! Kim !
Pentru mine, e şansa de a pune punct după tot ce am trăit.
Am venit la Paris pentru Săptămâna Modei,
un loc pe care l-am iubit mereu,
dar, în acea vizită, totul s-a schimbat.
CEI APROPIAŢI CAZULUI
DEZVĂLUIE DETALII PENTRU PRIMA DATĂ.
2016 Săptămâna Modei din Paris
e singura care contează în lume.
Toată lumea e acolo.
Săptămâna Modei e locul
unde toate vedetele vor să vină şi să fie văzute.
Dar celebritatea nu îţi garantează intrarea uşoară,
pentru că sunt atâtea persoane celebre.
Lumea modei din Paris privea cu superioritate
familia Kardashian.
Kim era o nou-venită, o americancă tupeistă
şi nu venea dintr-un mediu clasic al modei.
Era prea sexy, prea stridentă, prea vizibilă.
Arată sexy. Mai ales împreună cu mama ei.
Amândouă îşi etalează decolteul. Francezii nu vor aprecia asta.
Ea e mama mea.
Kim şi-a schimbat stilul
de când a început să iasă cu Kanye.
Kanye Omari West a dus-o pe Kim la alt nivel.
Lucrez cu Kanye de 22 de ani.
22 de ani... Sună nebunesc, nu ?
Kim nu era cunoscută în modă.
Ye era deja cunoscut.
Opriţi-vă !
Ye i-a schimbat tot dulapul şi stilul,
şi-a pus magia lui pe tot şi asta e ce a ieşit, frate !
Avea statutul unui artist
şi moda are mereu loc pentru artişti.
Înainte de Kanye, n-ar fi fost invitată la Săptămâna Modei.
Biata Kim...
KIM ŞI KANYE AJUNG ÎN PARIS PENTRU SĂPTĂMÂNA MODEI 2016
KIM DOCUMENTEAZĂ FIECARE MIŞCARE PE SOCIAL MEDIA
Provocarea de azi a fost cu sau fără lenjerie.
Kim Kardashian e o adevărată inovatoare în social media.
Cunosc familia Kardashian din 2005.
Kim e cea mai mare vedetă de reality din vremea noastră
şi una dintre cele mai fotografiate persoane din lume.
Probabil că majoritatea fotografiilor şi le-a făcut singură.
Ea e genul de persoană care, practic, a inventat selfie-ul,
ideea de a te expune, de a te iubi şi de a trăi aşa.
La Săptămâna Modei din Paris, Kim postează des pe social media,
pe Instagram şi Snapchat. Ne lasă să intrăm în lumea ei.
Ne arată ce bijuterii poartă...
A doua ţinută a zilei.
Cu ce e îmbrăcată...
Părea original. Postase o farfurie cu cartofi prăjiţi.
N-o vezi pe Anna Wintour făcând asta.
Toată familia era acolo
şi afişa o opulenţă cum rar vezi în primele rânduri
într-un context în care francezii sunt, de obicei, mai discreţi.
Era ceva nou pentru Săptămâna Modei din Paris.
Kim Kardashian era peste tot.
Lucrez în modă de peste zece ani.
Am fost fotograf pentru toate evenimentele pentru "Vogue".
Era ceva haotic, dar şi foarte palpitant.
Petrecerea Balmain a avut loc
la Muzeul de Arte Decorative din Paris.
Era una dintre acele petreceri nebune, cu cocktailuri,
fix genul de eveniment
care se întâmplă la Săptămâna Modei
şi, bineînţeles, Kim era şi ea acolo.
Kim are întotdeauna pază,
dar, fiind în interior, avea un anturaj mai redus
decât dacă era pe stradă.
Am făcut multe poze cu Kim la petrecere,
atât când a sosit, cât şi în momente intime,
când era cu prietenii şi se distra.
Pozele au ieşit grozav.
Se distra, culorile erau frumoase, ţinutele arătau genial.
Chiar cred că, pentru Kim,
era unul dintre visurile ei
să fie prezentă la Săptămâna Modei.
TREI ZILE MAI TÂRZIU,
KANYE SE ÎNTOARCE ÎN NEW YORK.
KIM E SINGURĂ ÎN CAMERA EI DE HOTEL DIN PARIS.
CINCI BĂRBAŢI SE APROPIE DE HOTEL.
Trei, pe biciclete, doi, pe jos.
ORA 02:30
Purtau jachete cu cuvântul "police"
scris pe ele şi aveau glugi.
Bat la uşă.
Paznicul de noapte, agentul de securitate,
vede cuvântul "police" pe jachetele lor,
aşa că nu se teme şi deschide uşa.
Unul dintre ei scoate un pistol şi îl ameninţă.
Îi leagă mâinile
şi întreabă unde stă soţia rapperului.
Kim Kardashian e în pat
şi aude zgomote.
Ea crede că e sora ei
şi îi urează "noapte bună".
Nu primeşte niciun răspuns.
Atunci, se deschide uşa.
Cei doi infractori intră cu agentul de pază în cameră.
Primul lucru pe care îl cer este inelul.
Ştiu că are un inel de patru milioane de dolari
pe care îl arăta adesea pe reţelele sociale.
Au venit după inel.
E un inel celebru şi exact asta vor.
Dar mai găsesc şi alte lucruri în dormitor.
Kim şi-a dus toate bijuteriile la Paris,
ca să poată purta diamantele
oricând voia.
Are bijuterii de milioane în cameră,
fără pază, fără seif.
După ce le bagă în geantă, se pregătesc să plece în grabă.
Kim Kardashian plânge şi ţipă.
Îi pun bandă la gură, pe mâini, pe braţe şi picioare.
E cuprinsă de frică, fiind aproape goală.
Crede că va fi violată sau, poate, ucisă.
În schimb, o duc în baie, o pun în cadă şi fug.
ORA 03:00
LA 5.600 DE KILOMETRI DISTANŢĂ, ÎN NEW YORK,
ŞTIREA DESPRE JAF AJUNGE LA KANYE.
În timp ce Kim era interogată de poliţie,
Kanye susţinea un concert la festivalul Meadows.
Cineva îl anunţă că Kim a fost jefuită.
Se vede cât e de îngrijorat.
Îmi pare rău...
Îmi pare rău, opriţi !
Îmi pare rău, urgenţă de familie. Trebuie să opresc concertul.
Mă sună şi zice: "Kim a fost jefuită în Paris."
Am rămas şocat.
Am fost printre primii care au aflat.
A fost o nebunie să-l aud zicându-mi asta la telefon.
Îţi poţi imagina ? Să fii la un ocean distanţă
şi persoanei iubite să i se întâmple ceva ?
E ireal. E o nebunie.
KIM KARDASHIAN RELATEAZĂ MAI TÂRZIU
DESFĂŞURAREA TERIFIANTĂ A JAFULUI.
Uşa mea era deschisă şi am văzut doi tipi
care îl ţineau pe altul în uniformă de poliţie,
fix în faţa camerei mele, la un metru jumătate.
M-am dat jos din pat, mi-am luat telefonul
şi am realizat că nu ştiu numărul de urgenţe din altă ţară.
Apoi, tipul a venit, mi-a smuls telefonul
şi, când m-a trântit pe pat şi mi-a pus arma la cap,
am ştiut că e momentul în care mă vor împuşca.
"Te rog, am o familie... Lasă-mă să trăiesc !"
LOS ANGELES
Ştirea că ceva i s-a întâmplat lui Kim la Paris era peste tot,
pe reţelele sociale, în presă, pe toate canalele.
A fost o ştire uriaşă.
Şi avea două fire narative.
Pe de-o parte, investigaţia,
pe de alta, reacţia publicului.
Înainte de jaf, lumea se întreba
dacă echipa lui Kim le spunea paparazzilor unde merge.
Crea ea aceste momente
când mergea la restaurant, la cumpărături,
în locurile unde vedetele sunt fotografiate ?
Hai !
Se zvonea că totul e regizat.
Lumea spunea că a fost o cascadorie de PR, că totul a fost o farsă
şi că jaful a fost înscenat.
Sunt zvonuri că totul e o farsă.
Mi-e greu să cred orice "li se întâmplă" lor.
FALS, FALS ÎNSCENARE TOTALĂ
N-a fost jefuită. A fost o înscenare pentru asigurare.
Familia Kardashian face din astea tot timpul.
Dacă era să fie jefuită, ar fi luat-o ostatică.
Are mai mulţi bani decât bijuteriile furate.
E foarte ciudat cum, într-un hotel plin de pază şi protocoale,
Kim Kardashian poate fi jefuită aşa de uşor.
N-o cred nici măcar o secundă.
Dacă era o altă mamă americană cu copii,
ţinută sub ameninţarea armei, ar fi fost un scandal internaţional.
Titlul ar fi fost: "Mamă americană jefuită la Paris."
În schimb, a fost: "Kim Kardashian a înscenat totul."
E o teorie a conspiraţiei.
Sunt zvonuri că totul e o farsă.
E mai simplu să crezi că e o conspiraţie
şi că cineva controlează totul,
dar nu a fost o farsă. A fost crimă organizată.
Trebuie să fi fost traumatizant să te trezeşti cu arma la cap
într-un loc unde credeai că eşti în siguranţă.
Am aflat de jaf când am ajuns acasă.
A sunat telefonul. Era redactorul meu de atunci, de la revistă.
Mi-a zis: "Kim Kardashian a fost jefuită azi-noapte."
Apoi, mi-a spus să mă duc acolo de urgenţă,
pe strada Tronchet din Paris.
Când am ajuns, poliţia avea deja multe informaţii
despre ce s-a întâmplat în noaptea aceea.
Kim Kardashian le spusese tot.
La fel, şi recepţionerul şi agentul de pază.
Cazul e gestionat de Direcţia de Combatere a Crimei Organizate.
E o unitate specializată în infracţiuni.
Poliţiştii lor sunt foarte buni.
Kim Kardashian...
... era în stare de şoc.
Le-a spus poliţiştilor că erau două persoane.
Unul mare şi unul mic.
Cel mare era liderul.
El a cerut inelul şi banii.
A fost un jaf de proporţii. Cel mai mare din ultimii 20 de ani
împotriva unei persoane fizice.
Tâlharii pleacă aşa cum au venit.
Cei trei care veniseră cu bicicletele au fugit pe ele.
Ceilalţi doi veniţi pe jos fug tot pe jos.
Rar vezi infractori fugind pe bicicletă.
Doi dintre ei pleacă foarte repede.
Al treilea merge mai încet.
În primul rând, avea roata găurită
şi, în al doilea rând, el era cel care căra bijuteriile.
A pus geanta grea pe ghidon
şi nu avea deloc echilibru.
Cei doi care au reuşit să fugă pe biciclete
găsesc un Peugeot negru
care îi aşteaptă nu foarte departe,
în acelaşi cartier.
Sar în maşină şi traversează Parisul până în suburbii.
Imaginile cu maşina sunt foarte importante pentru poliţie.
E prima pistă majoră în anchetă.
După jaf, Kim dispare complet din viaţa publică.
Se retrage.
A fost o pauză uriaşă pe reţelele ei sociale.
Simţeam că încearcă să-şi revină din şoc,
să proceseze cât de traumatizant a fost totul.
I-a fost dată lumea peste cap.
ÎN ABSENŢA LUI KIM,
SORA EI KHLOÉ VORBEŞTE ÎN LOCUL EI
ÎNTR-UN INTERVIU EMOŢIONANT CU ELLEN DEGENERES.
Spune-mi cum e Kim. Toată lumea e curioasă.
Nu e prea bine.
A trecut prin ceva traumatizant,
dar familia noastră e unită şi vom trece împreună prin asta.
Apreciem toată dragostea şi sprijinul vostru.
Va dura ceva timp. E groaznic ce i s-a întâmplat.
Da, nu-mi pot imagina.
De obicei, postaţi constant pe Instagram şi Twitter.
Acum, totul e închis ?
Cred că a fost un semnal de alarmă pentru a-şi schimba stilul de viaţă.
Am văzut-o pe Kris la vreo lună după incident.
Era la o cină de ziua ei
cu vreo zece femei.
A fost prima oară când am văzut-o venind cu un bodyguard personal.
Mi s-a părut o decizie înţeleaptă.
El stătea la masă, privea atent, se asigura că totul e în regulă.
Am simţit că era încă foarte zdruncinată.
Foarte serioasă.
ÎN PARIS, POLIŢIA LUCREAZĂ CONSTANT PENTRU A GĂSI HOŢII
Poliţia s-a confruntat cu o presiune imensă,
atât din cauza notorietăţii victimei, a valorii jafului,
cât şi a faptului că, în acea lună, avea loc Săptămâna Modei la Paris.
Şi, desigur, din cauza atenţiei mediatice uriaşe.
Multe cereri din partea jurnaliştilor, multe apariţii TV,
multe zvonuri pe social media.
Ştiau că trebuie să-i prindă rapid pe hoţi.
Ofiţerii de la poliţia ştiinţifică şi tehnică
au luat amprente şi urme ADN
de pe corpul lui Kim
şi de pe toate obiectele găsite în locaţie,
pentru că autorii au lăsat multe lucruri acolo.
Au lăsat o mulţime...
... de obiecte.
Coliere din plastic folosite în mod normal pentru bricolaj,
dar, aici, au fost folosite ca să lege victimele,
un sul de bandă adezivă
şi bucăţi de bandă tăiate.
Durează până vin rezultatele, dar, imediat ce le au,
află că ADN-ul principal de pe colierul din plastic
aparţine unui bărbat numit Aomar Ait Khedache.
Cealaltă mostră de ADN duce la un anume Yunice Abbas.
Din analiza ştiinţifică, obţin două nume.
E o descoperire uriaşă.
Aomar Ait Khedache are peste 60 de ani.
E cunoscut de ani buni pentru trafic de droguri şi jafuri.
El e poreclit "Aomar cel Bătrân"
pentru că are peste 60 de ani.
Are puţin peste 60 de ani,
dar, pentru un infractor, e considerat foarte bătrân.
Celălalt tip, Yunice Abbas,
era şi el cunoscut de poliţie pentru jafuri şi trafic de droguri.
A petrecut, ca şi Aomar, mult timp în închisoare.
Poliţia analizează ADN-ul găsit în apartamentul lui Kim.
Urmăresc ore întregi de înregistrări de pe camerele de supraveghere.
Caută să identifice Peugeot-ul negru
care a dus hoţii pe strada Tronchet
şi i-a preluat după jaf.
După ce îl identifică pe Aomar,
află şi numele fiului său,
Harminy, proprietarul Peugeot-ului negru.
Acum, au trei nume.
Aomar, Yunice şi Harminy.
Nu îi arestează imediat.
Îi lasă liberi, încep să-i urmărească
şi să le intercepteze telefoanele,
pentru a-i duce la ceilalţi hoţi
şi a înţelege rolul fiecăruia.
Verifică toate liniile telefonice active în noaptea jafului,
în jurul hotelului lui Kim Kardashian.
Observă câteva numere care încep cu 07.
07 e un prefix recent şi, de obicei, e asociat
cu ceea ce numim "telefon de luptă".
''TELEFON DE LUPTĂ''
Acum, că au identitatea lui Aomar,
găsesc linii telefonice legate de el.
Şi reuşesc să-l lege de alţi tipi.
În special, de un anume Didier, foarte apropiat de Aomar,
poreclit "Ochi-Albaştri" datorită culorii ochilor.
În timp ce le ascultă telefoanele,
observă o problemă.
Bijuteriile nu se vând destul de repede.
E complicat să pui la cale un astfel de jaf
fără să fii sigur că poţi vinde ce ai furat.
Timp de 30 de ani, mi-am făcut o meserie din jafuri.
Dintre cei acuzaţi, cunosc doi.
Să fie clar, nu am lucrat cu ei.
Îi ştiu fie din închisoare, fie prin cunoştinţe comune.
Regula de aur e să ai un cumpărător înainte să dai lovitura.
Poţi avea un inel de zece milioane dar, dacă nu-l poţi vinde,
la final, ai muncit degeaba.
Aomar şi complicii lui au nevoie de cineva cu contacte la Anvers.
Cineva care cunoaşte bine vânzătorii de diamante de acolo.
Tipul se numeşte Marceau.
El se ocupă de ascunderea şi revânzarea bijuteriilor.
REGIUNEA DIAMANTELOR DIN ANTWERP
De ce ajung bunurile furate la Anvers ?
Pentru că acolo sunt cumpărătorii.
Banii sunt acolo. Totul se face rapid.
Aşa cum apa ajunge în mare,
tot aşa, marfa furată ajunge la Anvers.
Diamante brute, şlefuite, vin din toată lumea.
Vorbim de sute de milioane de euro.
Am condus o echipă în zona de diamante mai bine de un deceniu.
Eram specializaţi în infracţiuni
legate de pietre sau metale preţioase.
Marceau Baum-Gertner e un nume cunoscut în lumea diamantelor.
Desigur, el nu e hoţ,
dar face legătura dintre hoţ şi bijutierul care cumpără,
apoi, îşi ia comisionul. E un intermediar.
Am vândut şi eu la Anvers.
E un loc celebru în toată lumea pentru diamante.
Nu există loc mai bun de vândut.
Fireşte, totul se pregăteşte din timp.
Aşadar, ar fi fost uşor să vândă inelul lui Kim Kardashian.
Cei mai mulţi bijutieri sunt oameni cinstiţi şi corecţi.
Dar un procent din ei sunt pur şi simplu infractori.
Când am confirmat că Baum-Gertner a fost în Cartierul de Diamante,
le-am spus colegilor francezi că suntem gata să-i urmărim prezenţa,
iar data viitoare când vine la Anvers, suntem pregătiţi.
M-au sunat la miezul nopţii să-mi spună că se întâmplă ceva.
Ne-au zis că vin la Anvers.
8 DECEMBRIE 2016
E unul dintre cele mai mari cazuri la care am lucrat în carieră.
Am fost anunţaţi că Aomar vine în Anvers.
Era însoţit de Cathy.
Cred că ea a venit doar ca să pară că sunt turişti, ca un cuplu.
Desigur, şi Baum-Gertner era acolo.
S-au întâlnit la McDonald's.
Faci trei ore şi jumătate cu maşina, din Paris,
îţi e foame şi unde te opreşti ? La McDonald's.
Eu aş merge la restaurant, dar ei merg la McDonald's.
POLIŢIA BELGIANĂ POATE URMĂRI SUSPECŢII
PRIN COMBINAREA SUPRAVEGHERII STRADALE
Munca noastră e mai complicată decât a poliţiei obişnuite.
Lucrăm cu bunuri foarte sensibile, într-un mediu special.
Când Baum-Gertner s-a întâlnit cu ei la McDonald's,
un detaliu mi-a rămas foarte clar în minte.
Întinde mâna spre Aomar,
iar Aomar dă uşor din cap.
Celălalt tip îşi retrage mâna.
Parcă ar zice: "Ne cunoaştem, dar nu în public."
Îmi amintesc că Aomar era extrem de prudent.
Apoi, au mers împreună la magazinul de bijuterii
şi au rămas acolo patru ore.
Acel magazin e un punct
cunoscut pentru marfă furată.
Nu era prima dată când apărea în anchete.
Poţi avea oricâte camere şi oricâţi agenţi pe teren,
dar, în clipa aceea, ai fi vrut să vezi ce se întâmplă înăuntru.
Însă nu poţi să pui camere sau microfoane acolo.
E un proces lung şi birocratic.
Dacă ar fi să rezum ce cred că s-a întâmplat atunci,
cred că atunci s-au făcut negocierile finale.
Au bătut palma, ceva ce noi numim "mazel".
Au spus: "Bine, îţi vindem marfa pentru suma asta."
N-am văzut banii,
dar am văzut un individ cunoscut pentru spălare de bani
intrând cu rucsacul plin într-un garaj,
exact când venea şi bijutierul,
apoi, a ieşit după zece secunde fără rucsac.
Nu vezi banii.
A fost atât de neobişnuit, încât ne-am zis că e ceva mare.
Însă n-am văzut inelul.
Nu avem "arma crimei".
N-aveam diamantul, ceea ce ar fi fost ideal.
Poate, într-o zi, va reapărea.
Mi-aş dori să pot spune unde e acel inel.
DUPĂ TREI LUNI DE ANALIZĂ A IMAGINILOR VIDEO,
INTERCEPTĂRI TELEFONICE ŞI FILAJ
POLIŢIA CREDE CĂ A IDENTIFICAT HOŢII ŞI COMPLICII ACESTORA.
Cinci bărbaţi erau prezenţi în acea noapte la hotel.
Doi au intrat în camera lui Kim.
Aomar Ait Khedache, zis "Aomar cel Bătrân",
şi Didier Dubreucq, zis "Ochi-Albaştri".
Mai sunt şi Pierre Bouainire, Yunice Abbas
şi un tânăr numit Marc-Alexandre Boyer.
Şi mai este şi Marceau, responsabil cu vânzarea.
După aceea, vin complicii.
O femeie, fosta iubită a lui Aomar,
şi fiul lui Aomar, Harminy.
Pe 9 ianuarie, 17 poliţişti francezi arestează 17 persoane,
în acelaşi timp, în zorii zilei.
Unii erau în sudul Franţei, alţii, în suburbiile Parisului.
Toţi sunt arestaţi simultan ca să nu apuce să se alerteze.
Aomar e pus faţă în faţă cu toate dovezile.
E greu pentru el, aşa că recunoaşte totul...
... aproape tot.
Şi Yunice, prins prin ADN,
mărturiseşte aproape imediat,
dar toţi ceilalţi neagă totul.
LA ŞASE LUNI DUPĂ JAF, KIM RUPE TĂCEREA
ÎNTR-UN INTERVIU SINCER CU ELLEN DEGENERES.
Ştiam că acolo se termină totul pentru mine.
Ai crezut că o să mori ?
Absolut. Am spus o rugăciune. ştiam că ajung în Rai.
Speram ca soţul şi copiii mei să fie bine...
O să plâng...
Când am văzut-o la Ellen, părea schimbată, reţinută.
Vorbea despre cât de mult s-a schimbat.
Nu era un secret. Eram ostentativă.
Eram materialistă, înainte.
Nu că ar fi ceva rău să ai lucruri şi să munceşti pentru ele.
Sunt mândră de toţi cei din jurul meu care au reuşit,
dar sunt atât de fericită că toţi copiii mei
cunosc versiunea asta a mea,
pentru că nu-mi mai pasă de toate lucrurile acelea.
În lumea atent controlată a lui Kim Kardashian,
ce s-a întâmplat
a fost ca şi cum un asteroid
ar fi lovit planeta Kim.
A trebuit să mi se întâmple mie.
Simt că lucrurile se întâmplă ca să învăţăm ceva.
Şi asta a fost... Mulţumesc.
A început să împărtăşească mai multe despre copiii ei,
despre casă, despre viaţa ei de familie,
iar modul în care se prezenta
era mai puţin materialist.
Ea spune că am avut şi eu un rol în asta,
deoarece clipurile Snapchat
au ajutat tâlharii să ştie când să acţioneze.
Voiam să ştiu dacă e adevărat. Am făcut un documentar
despre cum infractorii folosesc reţelele sociale
ca să jefuiască vedete şi influenceri.
Yunice Abbas e unul dintre cei cinci care au jefuit-o pe Kim la Paris.
L-am văzut online. A avut tupeul să scrie cartea:
"Cum am jefuit-o pe Kim Kardashian".
Am intervievat mulţi infractori.
Unii chiar regretă ce-au făcut,
dar lui Yunice părea că nu-i pasă
şi cred că asta a şocat lumea.
Vinovat ? Nu-mi pasă. Chiar nu-mi pasă.
Yunice nu mi-a spus exact cum a folosit Snapchat,
dar a menţionat că ea posta foarte mult înainte de jaf.
Am intrat pe internet şi era adevărat.
I-am văzut bijuteriile şi inelul. Îl arăta mereu.
Aşa am aflat informaţia asta.
Ştiam că vine pentru Săptămâna Modei,
aşa că ne-am dus acolo ca să fim siguri.
Am fost acolo de la miezul nopţii.
A spus că urmăreau reţelele ei sociale,
deşi au apărut zvonuri că cineva din interior lucra pentru ei.
Poate a fost o combinaţie,
o informaţie din interior, plus postările ei online.
Ştiau că avea bani la ea.
APROAPE NOUĂ ANI DUPĂ JAF,
PROCESUL ÎNCEPE
LA PALATUL DE JUSTIŢIE DIN PARIS
Hoţii au fost porecliţi de presă "Les papys Braquers".
"Bunicii tâlhari".
Au vârsta unor bunici.
Azi, au între 70 şi 80 de ani.
Şi nu sunt într-o stare bună.
Aomar e surd.
Totul va fi subtitrat pentru el, pe durata procesului.
13 MAI 2025
KIM ÎI ÎNTÂLNEŞTE ÎN INSTANŢĂ PE CEI CARE AU JEFUIT-O
ŞI POVESTEŞTE CUM A FOST LEGATĂ.
Eram sigură că o să mă violeze.
Am crezut că o să mor.
A fost înfricoşător şi mi-a schimbat viaţa.
Nu doresc starea asta nimănui.
Să crezi că vei fi omorâtă sau violată...
Nu doresc asta nici celui mai mare duşman.
Asta e ocazia de a pune punct după tot ce am trăit.
Cred că jaful din Paris
a fost un punct de cotitură.
Prima dată când viaţa ei luxoasă s-a întors împotriva ei.
A afectat-o profund.
Au existat multe transformări de atunci,
dar cred că jaful a fost evenimentul
care a făcut-o să-şi reevalueze drumul.
După un proces de patru săptămâni,
juriul i-a găsit vinovaţi pe Aomar şi încă pe alţi şapte complici.
Pedepsele au fost mixte, închisoare, suspendări şi amenzi.
Pentru că au ispăşit deja o parte din pedeapsă,
niciunul nu s-a mai întors în închisoare.
După verdict, Kim Kardashian a spus:
"A fost cea mai terifiantă experienţă din viaţa mea."
"A lăsat o amprentă adâncă asupra mea şi a familiei mele."
"Deşi n-o voi uita niciodată, cred în puterea vindecării"
"şi a asumării. Mă rog pentru linişte pentru toţi."
Traducerea: WORDNET MEDIA www.wordnet.ro